钦定古今图书集成/明伦汇编/闺媛典/第304卷 > 皇清三十七 > 夏之相妻汪氏
## 钦定古今图书集成/明伦汇编/闺媛典/第304卷 > 皇清三十七 > 夏之相妻汪氏

按《汉阴县志》：“汪氏，夏之相妻。相亡，氏年二十五，翁姑伯母皆老，养生送死俱赖氏拮据，人称节孝。”

===张勗妻杨氏===

按《兴安州志》：“杨氏，太学生张勗妻。夫死，氏怀妊七月。及生男，茹荼纺绩，教子为诸生。有司累表其闾。”